Diari Oficial de la Generalitat Valenciana


Sumari del DOGV 2602, del 10-10-1995 (1995/836384)

ORDRE de 20 de setembre de 1995, de la Conselleria de Sanitat i Consum, per la qual efectua delegacions en matèria econòmica i pressupostària en diversos òrgans de la conselleria.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/09/20/(1)/dof/vci/html**

### Dades del document

Número de DOGV
:   2602

Data del DOGV
:   10-10-1995

Secció del DOGV
:   DISPOSICIONS GENERALS

Número del document
:   1995/836384


Data del document
:   20-09-1995

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 20 de setembre de 1995, de la Conselleria de Sanitat i Consum, per la qual efectua delegacions en matèria econòmica i pressupostària en diversos òrgans de la conselleria.   
L'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que en cada administració pública es podrà acordar la delegació d'altres òrgans per a l'exercici de competències atrïbuides a determinats òrgans administratius, encara que no siguen jeràrquicament dependents, quan hi haja cirmunstàncies d'índole tècnica, econòmica, social, jurídica o territorial que ho facen convenient. En aquests termes s'expressava ja l'article 68.1 de la Llei de Govern Valencià.  
En aquest cas hi concórreguen circumstàncies d'índole tècnico-organitzativa i territorial que aconsellen de fer certes delegacions d'atribucions en matèria econòmica i pressupostària en general, i més concretament, respecte de la gestió i la resolució de contractes administratius i concerts. D'acord amb tot això,  
ORDENE  
Article primer   
1. òrgans que es deleguen per a les facultats referides a les despeses del capítol I (despeses de personal), incloses les diferents variacions que s'hagen de practicar en les corresponents nòmines, una vegada autoritzades, d'acord amb els oportuns actes o resolucions administratives dictades pels òrgans competents:  
1.1 Els gerents de les institucions sanitàries per a les competències corresponents al personal adscrit als seus centres, inclòs el Centre de Transfusió de la Comunitat Valenciana.  
Si no hi hagués la figura del gerent, s'entendrà als efectes i segons el cas, el director de la institució sanitària, el director d'atenció primària o el director de salut pública.  
1.2 Els directors territorials de la conselleria i, si cal, els gerents d'àrea de salut, per a les referides al personal de les seues direccions territorials o els serveis de les àrees, i, també, del personal de quota i dels funcionaris tècnics de l'Estat al servei de la sanitat local, metges, practicants i comares, mentre no s'integren en els equips d'atenció primària, sempre que pertanyen als respectius àmbits territorials.  
1.3 El director general de Règim Econòmic per a les corresponents al personal dels serveis centrals de la conselleria, i també del Centre de Procés de Dades i, en general, les tramitades des dels serveis centrals siga quin siga el seu origen.  
2. En les delegacions es troben implícites les funcions necessàries per a l'autorització, la disposició, l'obligació i la proposta de pagament, relatives a les despeses a què fan referència, no obstant això, les facultats per a l'autorització, la disposició, l'obligació i la proposta de pagaments a què fan referència les nòmines i les càrregues socials que es fan en el Centre de Procés de Dades correspondran al director general de Règim Econòmic.  
Article segon  
1. Es deleguen els següents òrgans per a les facultats referides a les despeses del capítols II (despeses corrents) i VI (inversions reals):   
1.1 De forma mancomunada els gerents d'institucions sanitàries i els directors de Gestió Administrativa per a les que corresponguen als expedients i als contractes originats en els centres de gestió que directament en depenen, inclòs el Centre de Transfusions de la Comunitat Valenciana, sempre que facen referència a les despeses dels programes pressupostaris següents i no excedesquen de les quantitats màximes especificades tot seguit:  
- Programa 412.21 «Atenció Primària» fins a deu milions de PTA.  
- Programa 412.22 «Assistència especialitzada» fins a cinquanta milions de PTA.  
- Programa 412.25 «Administració» fins a deu milions de PTA.  
- Programa 412.26 "Personal resident" fins a deu milions de PTA.  
- Programa 412.10 «Centres integrats de salut pública» fins a deu milions de PTA.  
Si no hi hagués la figura del gerent, s'entendrà als efectes i segons el cas, el director de la institució sanitària, el director d'atenció primària o el director de salut pública, respecte del centres i dels respectius programes pressupostaris.  
1.2 Els directors territorials de la conselleria i els gerents de les àrees de salut respecte dels seus centres de gestió per a les que corresponen als expedients i els contractes independentment del programa pressupostari per a despeses que no excedesquen de cinquanta milions de pessetes.  
1.3 El secretari general i els directors generals de la conselleria per a les corresponents als expedients i als contractes dels serveis centrals que s'hi originen, sempre que facen referència a les despeses dels programes pressupostaris que orgànicament els corresponga sense excedir de deu milions de pessetes, excepte per a la Secretaria General que no tindrà aquest límit. Tampoc hi haurà límit per als expedients i els contractes que corresponguen al programa 412.24 de la Direcció General del Servei Valencià de Salut.  
1.4 El director general de Règim Econòmic per a les que corresponen als expedients i als contractes per imports superiors als especificats en els tres darrers apartats.  
2. S'exclou de les delegacions anteriors les que fan referència als contractes de gestió de serveis públics, per al qual es delega, exclusivament, el director general de Règim Econòmic.  
3. Als efectes del que preveu el punt 1.1 de l'apartat 1 d'aquest article s'entendrà la delegació de la manera següent per als centres que s'especifiquen:  
3.1 Per a l'Hospital General de Castelló i l'hospital de la Magdalena, delega l'òrgan de contractació de l'Hospital General de Castelló.  
3.2 Per a l'Hospital Clínic Universitari i l'hospital la Malva-rosa, delega l'òrgan de contractació de l'Hospital Clínic Universitari.  
3.3 Per a l'hospital Arnau de Vilanova i l'hospital Dr. Moliner, delega l'òrgan de contractació de l'hospital Arnau de Vilanova  
3.4 Per a l'hospital Lluís Alcanyís i l'hospital d'Ontinyent, delega l'òrgan de contractació de l'hospital Lluís Alcanyís.  
3.5 Per a l'Hospital General d'Alacant i l'hospital de sant Vicent del Raspeig, delega l'òrgan de contractació de l'Hospital General d'Alacant.  
4. Les delegacions de facultats tenen implícites totes les funcions necessàries per a l'autorització, la disposició, l'obligació i la proposta de pagament que fan referència a les depeses, i també expressament totes les atribucions que la legislació vigent sobre la contractació administrativa d'obres, serveis i subministrament assigna l'òrgan de contractació.  
5. En cas d'expedients i de contractes, incloent-hi els de gestió de serveis públics, efectuats a càrrecs de crèdits dels centres de gestió, en què actue com a òrgan de contractació el director general de Règim Econòmic, faculta l'òrgan delegat segons els apartats 1.1 i 1.2 de l'apartat 1 d'aquest article, perquè autoritze les propostes comptables que corresponen i controle l'execució del contracte.  
6. En cas que de concerts sanitaris fets a càrrec de crèdits de centres de gestió, una vegada l'òrgan competent per contractar haja exercit les competències d'autorització i formalització del concert, per a la facultat d'execució de la despesa es delega l'òrgan que correspon segons els esmentats apartats 1.1 i 1.2  
7. Per a les autoritzacions d'indemnitzacions per raó del servei, tant en l'aspecte administratiu com econòmic, s'entendrà que es delega els òrgans previstos per a despeses del capítol II, llevat de l'autorització de comissions de servei que es faran fora del territori nacional, que es delega el secretari general de la conselleria.  
Article tercer  
1. Per a les facultats referides a les despeses dels capítols IV (transferències corrents) i VII (transferències de capital) es deleguen els òrgans següents:  
1.1 Els directors territorials de la conselleria i, si cal, els gerents de les àrees de salut, per a les depeses referides al seu àmbit territorial, relatives a reintegraments de despeses per assistència sanitària, ajudes de pròtesis, vehicles de discapacitats i ajudes per desplaçaments de malalts i de familiars recollides en el programa 412.24 «prestacions externes», fins una quantitat màxima de cinc-centes mil pessetes.  
1.2 El director general del Servei Valencià de Salut, per a les despeses per un import superior al que s'especifica en l'apartat anterior i pels mateixos conceptes.  
1.3 El director general de Règim Econòmic, per a les corresponents a despeses corrents i de capital, sense límit en la seua quantitat, de qualsevol programa pressupostari de la conselleria, llevat dels que fan referència a prestacions externes.  
2. En la delegació de facultats previstes en aquest article són incloses totes les funcions necessàries per a l'autorització, la disposició, l'obligació i la proposta de pagament de les despeses a què fan referència.  
Article quart  
En les resolucions i actes que s'adopten d'acord amb el que preveu aquesta ordre es farà constar expressament que es dicten fent ús de les facultats delegades pel conseller de Sanitat i Consum, i es consideraran a tots els efectes dictades per l'òrgan que delega.  
Article cinquè  
Les delegacions de facultats aprovades mitjançant aquesta ordre s'entenen sense perjudici de les facultats de l'òrgan que delega per advocar el coneixement i la resolució de tots els assumptes concrets que crega oportuns, el qual pot també revocar la delegació en qualsevol moment, d'acord amb el que estableix l'article 68.5 de la Llei de Govern Valencià.  
Article sisè  
En cas de vacant dels òrgans que es deleguen, la suplència serà feta pels següents: pels directors mèdics o sotsdirectors d'institucions sanitàries respecte dels gerents, pels secretaris territorials respecte dels directors territorials, i pels secretaris d'àrea respecte dels gerents d'àrea.  
En cas de vacant, absència o malaltia del secretari general, les competències per a les quals havia estat delegat seran exercides pel director general de Règim Econòmic, i viceversa. Si es tractés del director general del Servei Valencià de Salut, la suplència serà exercida pel director general de Règim Econòmic.  
DISPOSICIó ADDICIONAL  
Es faculta el director general de Règim Econòmic de la Conselleria de Sanitat i Consum, perquè dicte les instruccions que calguen per aplicar aquesta ordre.  
DISPOSICIó DEROGATòRIA  
Són derogades totes les normes d'igual o d'inferior rang que s'oposen a aquesta, i en particular l'Ordre de 2 d'agost de 1995, de la Conselleria de Sanitat i Consum, i també els articles primer, segon, tercer i cinquè de l'Ordre de 27 d'abril de 1994, totes de la Conselleria de Sanitat i Consum.  
DISPOSICIó FINAL  
Primera  
Queden anul·lades les anteriors delegacions en matèria econòmico-pressupostària fetes per aquesta conselleria.  
El conseller de Sanitat i Consum es reserva expressament les competències sobre:  
- La subscripció de concerts per a la prestació de serveis sanitaris amb mitjans aliens a la Conselleria de Sanitat i Consum.  
- La facultat de resoldre els expedients de revisió de tarifes aplicables a l'assistència sanitària amb mitjans aliens al Servei Valencià de Salut.  
- La facultat de concedir autoritzacions d'ús de serveis sanitaris no concertats aliens a la conselleria, bé per mancança o per insuficiència de mitjans propis o concertats o davant la impossibilitat d'utilitzar transitòriament els mitjans en l'àmbit d'actuació del Servei Valencià de Salut.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 20 de setembre de 1995.  
El conseller de Sanitat i Consum,  
JOAQUíN FARNóS GAUCHíA


Còpia Permalink ELI